**Výzva na predloženie cenovej ponuky**

(zadávanie zákazky podľa Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)

1. **Identifikácia verejného obstarávateľa**

Názov: Centrum vedecko-technických informácií SR

Adresa: Lamačská cesta 8/A, 811 04 Bratislava

IČO: 00151882

Kontaktná osoba: Ing. Oto Léka

Telefón: +421 2 692 53 158

Elektronická pošta: [oto.leka@cvtisr.sk](mailto:oto.leka@cvtisr.sk)

Internetová adresa: [www.cvtisr.sk](http://www.cvtisr.sk)

1. **Názov predmetu zákazky**

Prenájom konferenčných priestorov a organizačno-technické zabezpečenie konferencie Cooperation Innovation Technology Transfer 2020.

1. **Druh zákazky**

Zákazka na poskytnutie služby. Ide o zákazku s nízkou hodnotu podľa § 117 zákona o verejnom obstarávaní.

1. **Miesto dodania predmetu zákazky**

Konferenčný hotel – lokalita Bratislava. (presné miesto dodania uvedie uchádzač v Návrhu na plnenie kritérií podľa prílohy č. 2.)

1. **Termín konania konferencie**

2 po sebe nasledujúce dni v termíne 19.-21.10.2020 (presný termín konania - 19.–20.10.2020 alebo 20.- 21.10.2020 uvedie uchádzač v Návrhu na plnenie kritérií podľa prílohy č. 2.)

1. **Opis predmetu zákazky**

Predmetom zákazky je priestorové, technické, organizačné, stravovacie, ubytovacie a personálne zabezpečenie dvojdňovej konferencie Cooperation Innovation Technology Transfer 2020 v priestoroch  konferenčného hotela v rámci lokality Bratislava.

Účastníci konferencie môžu mať zároveň možnosť využiť ubytovacie kapacity predmetného hotela na vlastné náklady.

|  |  |
| --- | --- |
| **Položka** | **Popis** |
| 1. **PRENÁJOM KONFERENČNÝCH PRIESTOROV** | Všetky požadované priestory musia byť k dispozícii v rámci jedného zariadenia.  Všetky prenajaté priestory budú vybavené WIFI a klimatizáciou. |
| Konferenčná miestnosť 1  min. 330 osôb (divadelné sedenie) | * Oba dni konferencie, pričom deň pred podujatím, od 18:00 do 21:00 prebehne inštalácia, prvý deň: 8:00 – 23:00, druhý deň: 8:00 – 17:00 * Minimálna kapacita – 330 osôb * Pokiaľ konferenčná miestnosť č. 1 spĺňa funkciu deliteľnosti (hlavne zvukovú ale aj vizuálnu, aby nerušila účastníkov v každej z časti) a jej kapacita je min. 330 + 60 + 40 + 20 = 450 osôb, potom ju je možné deliť a nie je potrebné, aby boli k dispozícii konferenčné miestnosti č. 2, 3 a 4. Upozorňujeme však, že pri všetkých konferenčných miestnostiach počítame s ich min. kapacitou. * Pódium * Projektor * Plátno * Ozvučenie * Tlmočnícke kabínky podľa bodu 4. * 2x stabilný mikrofón a 2 tzv. handsky |
| Konferenčná miestnosť 2  min. 60 osôb (divadelné sedenie) | * Oba dni konferencie, pričom deň pred podujatím, od 18:00 do 21:00 prebehne inštalácia, prvý deň: 8:00 – 17:30, druhý deň: 8:00 – 17:00 * Kapacita: minimálne 60 osôb * Projektor * Plátno * Ozvučenie * 2x mikrofón, z čoho 1 tzv. handsky |
| Konferenčná miestnosť 3  min. 40 osôb (divadelné sedenie) | * Oba dni konferencie, pričom deň pred podujatím, od 18:00 do 21:00 prebehne inštalácia, prvý deň: 8:00 – 17:30, druhý deň: 8:00 – 17:00 * Kapacita: min. 40 osôb * Projektor * Plátno * Ozvučenie * 2x mikrofón, z čoho 1 tzv. handsky |
| Konferenčná miestnosť 4  min. 20 osôb (divadelné sedenie) | * Oba dni konferencie, pričom deň pred podujatím, od 18:00 do 21:00 prebehne inštalácia, prvý deň: 8:00 – 17:30, druhý deň: 8:00 – 17:00 * Kapacita: min. 20 osôb * Projektor * Plátno * Ozvučenie * 2x mikrofón, z čoho 1 tzv. handsky |
| Miestnosť na zloženie organizátorov  min. 20 osôb | Oba dni konferencie, prvý deň: celý deň, druhý deň: 8:00 – 17:30   * Kapacita: min. 20 osôb |
| Výstavný priestor (ideálne priestor medzi kongresovými miestnosťami)  12 výstavných stanovíšť /stolov prikrytých dlhým bielym obrusom o veľkosti 1,5x2m | * Oba dni konferencie, pričom deň pred podujatím, od 18:00 do 21:00 prebehne inštalácia, prvý deň: 8:00 – 23:00, druhý deň: 8:00 – 17:00, * Minimálna kapacita – 12 výstavných stanovíšť, z ktorých každé bude pozostávať zo stola o rozmere min. 120x50m a výška cca 76cm. Stôl bude prekrytý dlhým bielym obrusom. Každý by mal mať prístup k elektrine. * Projektor * Plátno * Ozvučenie * 1x stabilný mikrofón a 2 tzv. handsky |
| 1. **CATERING** |  |
| prvý deň konferencie (presný počet osôb bude upresnený 5 pracovných dní pred samotnou konferenciou) | - 3x Coffee break pre max. 330 osôb v časoch: 8-9h, 10-10.30h, 14.30-15.00h. Sú podávané vo forme bufetu. Pozostávajú z: 1 slaného (obložený chlebíček, obložená bagetka, croasant), 1 sladkého (zákusok/koláč alebo croasant/ovocie/ovocná miska alebo dezert), 1/2l vody, 0,2 džúsu alebo soft drinku v skle, 0,2 teplého nápoja (káva alebo čaj) na 1 osobu. Menu konkrétneho coffe breaku závisí od času jeho podania (pokiaľ je coffee break od 8 do 9h ráno má obsahovať tzv. raňajkové menu: croasanty, marmeládu, šunku, syr, atď a pokiaľ je podávaný počas dňa, tj. v iné hodiny ako ranné, tak má obsahovať malé sladké typu ovocné poháre, sladké pečivo atď a niečo malé slané, tj. pagáče, kanapky, chlebíčky ai. Ráno má byť súčasťou podávania káva, čaj, džúsy a poobede stačí káva, čaj, minerálka, soft drinky. Tieto skutočnosti sú zrejmé v rámci praxe požadovaného typu zariadenia.).  - Obed pre max. 330 osôb v čase medzi 12-13:15h. Je podávaný vo forme teplého bufetu, ktorý bude pozostávať zo: max. 70 porcií mäsového jedla typu 1 - hovädzie (1 porcia bude mať min. 40g), max. 70 porcií mäsového jedla typu 2 – kuracie (1 porcia bude mať min. 40g), max. 70 porcií mäsového jedla typu 3 – ryba (losos, 1 porcia bude mať min. 40g), max. 60 porcií vegetariánskeho jedla typu 1, max. 60 porcií vegetariánskeho jedla typu 2 vhodného aj pre alergikov, max. 60 porcií cestovín/rizota a max. 60 porcií prílohy ryže (1 porcia bude mať min. 50g), max. 60 porcií prílohy zemiakov (1 porcia bude mať min. 50g), max. 60 porcií typu kuskus/bulgur/cestovina (1 porcia bude mať min. 50g), max. 60 porcií tepelne spracovanej zeleniny (1 porcia bude mať min. 40g) a max. 120 porcií studeného zeleninového šalátu (1 porcia bude mať min. 30g). Ďalej z nápojov: 0,5 l vody, 0,2l džúsu alebo softdrinku v skle, 0,2l teplého nápoja (kávy alebo čaju) na osobu.  - slávnostná večera pre max. 330 osôb v čase od 18:00-21:30h. Bude pozostávať z trojchodového menu (predjedlo, hlavné jedlo a dezert). Bude podávaná vo forme teplého bufetu, ktorý bude pozostávať: 4 druhov predjediel (spolu max. 330 porcií), 5 hlavných menu: max. 70 porcií mäsa 1. typu – teľacie (1 porcia má min. 40g), max. 70 porcií mäsa 2. typu – morčacie (1 porcia má min. 40g), max. 70 porcií mäsa 3 typu – ryba: tuniak (1 porcia má min. 40g), max. 60 porcií nemäsového typu, max. 60 porcií vegetariánskeho menu, 3 druhy príloh (1 porcia má min. 50g) a 4 druhov dezertov (spolu 330 porcií), pričom jeden z nich by mal byť určený aj pre alergikov. Nápojové menu večere bude pozostávať z 2 dcl vína podľa výberu (červené, biele, ružové) / 1 dcl dezertného vína na hlavu – welcome drink podávaný pri vchode, 0,5l vody, 0,2l džúsu alebo softdrinku v skle a 0,2l teplého nápoja (káva alebo čaj) na 1 osobu. |
| Otvorený bar (na rovnakom poschodí ako Spoločenský večer) s alkoholickými nápojmi od 17.45 – 22:00 hod počas Spoločenského večera. Nápoje si budú hostia kupovať. |
| druhý deň konferencie (presný počet osôb bude upresnený 5 pracovných dní pred samotnou konferenciou) | - 2x Coffee break pre max. 330 osôb v časoch: 8-9h a 10:15-10:45h. Sú podávané vo forme bufetu. Pozostávajú z: 1 slaného (obložený chlebíček, obložená bagetka, croasant), 1 sladkého (zákusok/koláč alebo croasant/ovocie/ovocná miska alebo dezert), 1/2l vody, 0,2 džúsu alebo soft drinku v skle, 0,2 teplého nápoja (káva alebo čaj) na 1 osobu. Menu konkrétneho coffebreaku závisí od času jeho podania (viď vysvetlenie v zátvorke pri prvom dni konferencie).  - Obed pre max. 330 osôb v čase medzi 12:00-13:15. Obed je podávaný vo forme teplého bufetu, ktorý bude pozostávať zo: max. 70 porcií mäsového jedla typu 1 – bravčové (1 porcia má min. 40g), max. 70 porcií mäsového jedla typu 2 – ryba typu zubáč (1 porcia má min. 40g), max. 70 porcií mäsového jedna typu 3 – jahňacie (1 porcia má min. 40g), max. 60 porcií vegetariánskeho jedla, max. 60 porcií nemäsového jedla, max. 60 porcií cestovín/rizota a max. 60 porcií prílohy ryže (1 porcia má min. 50g), max. 60 porcií prílohy zemiakov (1 porcia má min. 50g), max. 60 porcií typu kuskus/bulgur/cestovina (1 porcia má min. 50g), max. 60 porcií tepelne spracovanej zeleniny (1 porcia má min. 40g) a max. 120 porcií studeného zeleninového šalátu (1 porcia má min. 30g). Ďalej z nápojov: 0,5 l vody, 0,2l džúsu alebo softdrinku v skle, 0,2l teplého nápoja (kávy alebo čaju) na osobu. |
| 1. **PERSONÁLNO-ORGANIZAČNÉ ZABEZPEČENIE** |  |
| Personálne zabezpečenie | Minimálne plnenie v rozsahu:   * 1 organizačno-technický asistent konferencie prítomný počas inštalácie a celej konferencie kooperujúci v prípade potreby so zvukárom a inými relevantnými technikmi * 6 hostesiek prítomných počas celej konferencie a večere, * 4 čašníci počas coffee break-ov, * 8 čašníkov počas podávania obedov a večere * 2 barmani predávajúci alkoholické nápoje za barom. |
| Organizačné zabezpečenie | * Zabezpečenie priestorov a technického vybavenia, cateringu, technickej podpory a personálu počas podujatia (registrácia účastníkov, riešenie prípadných technických problémov spojených so zvukom alebo simultánnym tlmočením a pod.) |
| **4.TLMOČENIE** | Inštalované na mieste v konferenčnej miestnosti č. 1 vrátane ich vybavenia v počte ks max. 2 na tlmočenie zo slovenčiny do angličtiny a opačne spolu s tlmočníckymi staničkami v počte ks max. 330 (presný počet prenajatých tlmočníckych staníc a kabíniek bude upresnený verejným obstarávateľom spolu s počtom registrovaných účastníkov najneskôr 5 pracovných dní pred podujatím) |
| **5.PARKOVANIE** | - max. 20 miest počas celého trvania konferencie (presný počet parkovacích miest bude upresnený 5 pracovných dní pred samotnou konferenciou) |
| **6.UBYTOVANIE** | Ubytovanie pre VIP hostí v mieste konania konferencie - 1 x noc v dátume buď 19. – 20. 10. 2020 alebo 20.- 21.10.2020  Max. 10x bussines class izba s raňajkami (presný počet ubytovaných bude upresnený 5 pracovných dní pred samotnou konferenciou) |

1. **Možnosť rozdelenia cenovej ponuky**

Cenovú ponuku nemožno rozdeliť.

1. **Spoločný slovník obstarávania (CPV)**

55120000-7 - Služby na organizovanie stretnutí a konferencií v hoteloch

Doplňujúce predmety:

55300000-3 Reštauračné služby a podávanie jedál

79340000-9 Reklamné a marketingové služby

55400000-4 Služby spojené s podávaním nápojov

60000000-8 Dopravné služby (bez prepravy odpadu)

1. **Možnosť predloženia variantných riešení**

Verejný obstarávateľ neumožňuje predloženie variantných riešení.

1. **Predpokladaná hodnota zákazky**

55 951,76 € bez DPH

1. **Hlavné podmienky financovania a platobné podmienky alebo odkaz na dokumenty, v ktorých sa uvádzajú**

Podmienky financovania a platobné podmienky sú obsiahnuté v rámcovej dohode, ktorá je v prílohe č. 3 tejto výzvy.

Predmet zákazky bude financovaný z prostriedkov Európsky fond regionálneho rozvoja prostredníctvom Operačného programu Integrovaná infraštruktúra a v rámci národného projektu Národná infraštruktúra pre podporu transferu technológií na Slovensku – NITT SK II, kód projektu v ITMS2014+: 313011T438

Verejný obstarávateľ neposkytuje preddavok ani zálohovú platbu.

Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) ZVO alebo ak u neho existuje dôvod na vylúčenie podľa § 40 ods. 6 písm. f) ZVO. Verejný obstarávateľ uvedené skutočnosti overí u úspešného uchádzača prostredníctvom webového sídla www.orsr.sk, resp. www.uvo.gov.sk. Splnenie podmienky účasti podľa § 32 ods. 1 písm. f) ZVO uchádzač preukazuje prostredníctvom prehlásenia v rámci jeho Návrhu na plnenie kritérií podľa Prílohy č. 2 tejto Výzvy predloženého v ponuke.

**12. Ponuka predložená uchádzačom musí obsahovať tieto doklady**

Dokumenty a doklady, ktoré tvoria ponuku uchádzača sa predkladajú e-mailom na adresu: oto.leka@cvtisr.sk

* **Návrh na plnenie kritéria** spracovaný vo forme a rozsahu podľa Prílohy č.2,
* **KALKULÁCIA PREDMETU ZÁKAZKY** spracovaná vo forme a rozsahu podľa Prílohy č.1

**13. Lehota a miesto na predkladanie ponúk**

Adresa, na ktorú sa majú ponuky doručiť:

elektronicky prostredníctvom e-mailu oto.leka@cvtisr.sk do **16.07.2020 do 09:00**

Ponuky sa predkladajú v slovenskom jazyku.

**14. Kritérium na vyhodnotenie ponúk**

Spôsob určenia ceny.

Verejný obstarávateľ zvolil kritérium pre vyhodnotenie predložených ponúk zadávanej zákazky v zmysle § 44 ods. 3 pís. c) Zákona č. 343/2015 Z. z. o verejnom obstarávaní:

Najnižšia cena – cena v € s DPH celkom za dodanie celého predmetu zákazky. Úspešná bude ponuka s najnižšou cenou

**15. Informácia, či je zákazka vyhradená pre chránené dielne alebo chránené pracoviská** Nevyhradená.

**16. Doplňujúce informácie**

Výsledkom VO bude Rámcová dohoda o poskytovaní služieb , ktorej návrh je prílohou č. 3 tejto výzvy.

1 Po vyhodnotení prijatých ponúk budú uchádzači oboznámení s výsledkom vyhodnotenia ponúk vo vzťahu k ním predloženej ponuke prostredníctvom systému e-mailu

2 Verejný obstarávateľ si vyhradzuje právo neprijať ponuku, ak neobsahuje všetky podklady uvedené v bode 12 tejto výzvy, alebo ponuka je v rozpore s požiadavkami verejného obstarávateľa uvedenými v bode 5 tejto výzvy.

3 Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok zadávania zákazky.

4 Komunikácia bude realizovaná výhradne prostredníctvom e-mailu oto.leka@cvtisr.sk.

**Prílohy:**

Príloha č.1 – KALKULÁCIA PREDMETU ZÁKAZKY.xlsx

Príloha č.2 – Návrh na plnenie kritéria

Príloha č.3 – Rámcová dohoda o poskytovaní služieb

V Bratislave dňa 06.07.2020

Osoba zodpovedná za verejné obstarávanie: Ing. Oto Léka